**Pielikums Nr.4**

iepirkumaNr.ORN 2017/2nolikumam

Līguma projekts

**Līgums Nr. \_\_**

**par autobusa piegādi**

Ilūkstē, 2017.gada \_\_.\_\_\_\_\_\_\_\_\_

**SIA “ORNAMENTS”**,reģistrācijas Nr.41503003743, valdes locekļa J.Altāna personā, kura rīkojas uz statūtu pamata, turpmāk – Pircējs, no vienas puses,

un

**\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_, \_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_ pamata, turpmāk – Pārdevējs, no otras puses, abas kopā un katra atsevišķi turpmāk – Puses vai Puse, pamatojoties uz iepirkuma “Lietota autobusa piegāde” (ID.Nr.ORN 2017/2), turpmāk – Iepirkums, rezultātiem, saskaņā ar Pārdevēja piedāvājumu Iepirkumā, noslēdz šādu līgumu, turpmāk – Līgums:

1. **Līguma priekšmets**
   1. Pārdevējs pārdod un piegādā, bet Pircējs pērk lietotu autobusu **\_\_\_\_\_\_\_\_\_\_\_\_\_\_\_\_\_\_**, turpmāk tekstā – Prece, saskaņā ar tehnisko specifikāciju (Līguma pielikums Nr.1) un Pārdevēja finanšu piedāvājumu (Līguma pielikums Nr.2).
2. **Līguma summa un norēķinu kārtība**
   1. Līguma summa par Preciir **EUR** <***summa skaitļos***> (<***summa vārdiem***>), turpmāk tekstā – Līgumcena, un 21% pievienotās vērtības nodoklis(PVN) **EUR** <***summa skaitļos***> (<***summa vārdiem***>), kas kopā sastāda **EUR** <***summa skaitļos***> (<***summa vārdiem***>).
   2. Līgumcenā ir iekļautas visas ar Preces piegādi saistītās izmaksas.
   3. Pircējs veic samaksu Pārdevējam tikai par pilnīgi, labā kvalitātē un termiņā, kā arī atbilstoši Līgumā noteiktajai kārtībai un noteikumiem piegādātu Preci.
   4. Līgumcenas samaksa tiek veikta pēc Preces piegādes Pircējam, ko apliecina atbilstoša nodošanas – pieņemšanas akta parakstīšana, pamatojoties uz Pārdevēja izrakstīto rēķinu, ne vēlāk kā 10 (desmit) darba dienu laikā pēc rēķina saņemšanas.
3. **Preces piegādes kārtība**
   1. Pārdevējs Preci piegādā uz Pircēja juridisko adresi – SIA “ORNAMENTS”, Jelgavas ielā 21, Ilūkste, Ilūkstes novads.
   2. Pārdevējs piegādā Preci iespējami īsā termiņā, bet ne vēlāk kā 15 (piecpadsmit) dienu laikā pēc Līguma noslēgšanas, savlaicīgi saskaņojot konkrēto piegādes laiku ar Pircēju.
   3. Piegādātajai Precei jābūt tādā tehniskā un juridiskā stāvoklī, lai Pircējs to varētu lietot nekavējoties bez jebkādiem ierobežojumiem.
   4. Kopā ar Preci Pārdevējs nodod Pircējam visus dokumentus, kas attiecas uz Preci, tajā skaitā servisa grāmatiņu, lietošanas noteikumus, rezerves atslēgas, transportlīdzekļa reģistrācijas apliecību, reģistrētās numura zīmes un citus nepieciešamos dokumentus, kā arī, ja tas ir nepieciešams, veic Pircēja darbinieku instruktāžu par Preces ekspluatācijas noteikumiem, tajā skaitā par Preces aprīkojumu un tā darbības principiem.
   5. Īpašuma tiesības uz Preci pāriet Pircējam ar brīdi, kad Puses parakstījušas nodošanas – pieņemšanas aktu, kurš tiek parakstīts pēc Preces piegādes ar nosacījumu, ka Prece ir reģistrēta VAS “Ceļu satiksmes drošības direkcija” uz Pircēja vārda. Nodošanas – pieņemšanas aktā ir jānorāda Preces komplektācija, visi Pircējam nododamo Preces dokumentu nosaukumi, Preces pieņemšanas laikā konstatētie defekti, ja tādi tiek konstatēti, kā arī termiņš un kārtība, kādā Pārdevējam jānovērš konstatētie defekti.
   6. Nejaušas iznīcināšanas draudi un paaugstinātas bīstamības avota īpašnieka atbildība pāriet Pircējam brīdī, kad Pircējs paraksta Preces pieņemšanas – nodošanas aktu.
   7. Gadījumā, ja Pircējs konstatē, ka Prece neatbilst Līguma noteikumiem vai tai ir kādi citi defekti, tas ne vēlāk kā 10 (desmit) darba dienu laikā pēc Preces nodošanas – pieņemšanas akta parakstīšanas iesniedz Pārdevējam rakstveida pretenziju, ko Pārdevējs izskata ne vēlāk kā 5 (piecu) darba dienu laikā pēc pretenzijas saņemšanas. Ja Pārdevējs neatbilstību atzīst par pamatotu, Puses paraksta defektu aktu, kurā vienojas par trūkumu novēršanas kārtību un termiņiem.
   8. Ja Pārdevējs Pircēja konstatētajai neatbilstībai nepiekrīt, tiek pieaicināts neatkarīgs eksperts, kura lēmums Pusēm ir saistošs un kura izmaksas sedz vainīgā Puse.
4. **Kvalitāte un garantija**
   1. Pārdevējs garantē, ka piegādātā Prece atbilst Preces ražotāja noteiktajiem tehniskajiem standartiem, Līguma un tā pielikumu noteikumiem un visiem Latvijas Republikas normatīvo aktu noteikumiem, kas attiecas uz Preci.
   2. Pārdevējs nodrošina Preces garantiju uz 6 (sešiem) mēnešiem vai 10 000 km nobraukumu (atkarībā no tā, kurš no nosacījumiem iestājas ātrāk) attiecībā uz Preces galveno komponentu (dzinējs, ātrumkārba, elektronika, ritošā daļa) nopietniem bojājumiem, ja šo bojājumu rašanās cēloņos nav vainojams Pircējs. Šajā Līguma punktā noteiktais garantijas termiņš tiek skaitīts no dienas, kad Puses ir parakstījušas Preces pieņemšanas – nodošanas aktu.
   3. Pārdevējam Preces garantijas laikā Līguma 4.2.punktā minētie defekti ir jānovērš par saviem līdzekļiem ar Pircēju saskaņotā termiņā un kārtībā.
   4. Ja starp Pusēm rodas domstarpības par konstatētā defekta atbilstību Pārdevēja garantijas saistībām, tiek pieaicināts neatkarīgs eksperts, kura lēmums Pusēm ir saistošs un kura izmaksas sedz vainīgā Puse.
5. **Līguma darbības termiņš, grozījumu veikšana Līgumā un Līguma izbeigšana**
   1. Līgums stājas spēkā ar tā abpusēju parakstīšanas dienu un ir spēkā līdz Pušu saistību pilnīgai izpildei.
   2. Grozījumi Līgumā noformējami rakstveidā, tie stājas spēkā, kad tos parakstījušas abas Puses, un tie ir neatņemamas Līguma sastāvdaļas. Būtiski Līguma noteikumu grozījumi nav pieļaujami.
   3. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
   4. Pircējs, nosūtot Pārdevējam rakstisku paziņojumu, ir tiesīgs vienpusēji izbeigt Līgumu, ja iestājies vismaz viens no šādiem gadījumiem:
      1. Pārdevējs 15 (piecpadsmi) dienu laikā pēc Līguma 3.2.punktā noteiktā termiņa beigām nav piegādājis Pircējam Preci;
      2. piegādātā Prece nav atbilstoša Līguma prasībām.
6. **Pušu pienākumi un tiesības**
   1. Pircējs apņemas:
      1. pieņemt piegādāto Preci, ja tā ir piegādāta atbilstoši Līguma noteikumiem;
      2. veikt samaksu saskaņā ar Līgumā noteikto kārtību;
      3. lietot Preci atbilstoši tehniskajā dokumentācijā noteiktajiem mērķiem, ievērojot ražotāja prasības attiecībā uz Preces tehnisko apkopi, darbību un lietošanu.
   2. Pircējam ir tiesības:
      1. pārbaudīt Preces atbilstību tehniskajai specifikācijai (Līguma pielikums Nr.1);
      2. pārbaudīt Preces kvalitāti, Preces un ar to saistītās dokumentācijas pilnīgumu un derīgumu;
      3. pieteikt pretenzijas un/vai nepieņemt Preci, ja tā nav atbilstoša Līguma prasībām.
   3. Pārdevējs apņemas:
      1. nodrošināt Latvijas Republikas normatīvajos aktos noteiktajā kārtībā reģistrētas, tehniskajam piedāvājumam atbilstošas Preces piegādi ne vēlāk kā 15 (piecpadsmit) dienu laikā no Līguma noslēgšanas dienas;
      2. ievērot Līgumā noteiktās garantijas saistības.
   4. Pārdevējam ir tiesības saņemt samaksu par Preci, kas piegādāta atbilstoši Līguma noteikumiem.
7. **Pušu atbildība un strīdu izskatīšanas kārtība**
   1. Saskaņā ar Latvijas Republikas normatīvajiem aktiem Puses ir atbildīgas par nodarītajiem zaudējumiem, ko tās nodarījušas ar savu darbību vai bezdarbību, pārkāpjot Līgumā noteiktās saistības.
   2. Ja Pārdevējs neveic Preces piegādi Līgumā noteiktajā termiņā, Pārdevējs maksā Pircējam līgumsodu 0,1% (vienas desmitdaļas procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procentus) no Līgumcenas. Pircējam ir tiesības izmantot ieskaitu un samazināt maksājumu Pārdevējam par aprēķināto līgumsoda summu.
   3. Ja Pircējs neveic samaksu par Preci Līgumā noteiktajā termiņā, Pircējs maksā Pārdevējam līgumsodu 0,1% (vienas desmitdaļas procenta) apmērā no neapmaksātā rēķina summas par katru nokavēto dienu, bet kopsummā ne vairāk kā 10% (desmit procentus) no laikā neapmaksātās summas. Līgumsoda samaksu Pircējs veic, pamatojoties uz Pārdevēja izsniegto rēķinu.
   4. Līgumsoda samaksa neatbrīvo no Līguma saistību izpildes un zaudējumu atlīdzības.
   5. Strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, savukārt ja strīdu nav iespējams atrisināt savstarpējo pārrunu ceļā, tad strīds izskatāms tiesā Latvijas Republikas normatīvajos aktos noteiktajā kārtībā.
   6. Gadījumos, kad starp Pusēm rodas strīds attiecībā uz Preces tehniskajiem parametriem vai konstatētajiem defektiem, tās ir tiesīgas, savstarpēji vienojoties, pieaicināt neatkarīgu ekspertu.
8. **Nepārvarama vara**
   1. Puses neatbild par Līguma saistību neizpildi, ja iestājas nepārvaramas varas apstākļi. Par nepārvaramas varas apstākļiem Līguma izpratnē uzskatāmi kara apstākļi, streiki, blokādes, dabas stihijas, valsts institūciju rīkojumi un pavēles, kā arī citi apstākļi, kurus Puses nevar ietekmēt.
   2. Nepārvaramas varas apstākļu gadījumā Līguma darbība tiek apturēta un turpinās pēc nepārvaramas varas apstākļu novēršanas, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktie saistību izpildes termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma saistību izpildi.
   3. Pusei, kura atsaucas uz nepārvaramas varas apstākļiem, ir jāpierāda, ka tai nebija iespējams ne paredzēt, ne novērst radušos apstākļus.
   4. Ja nepārvaramas varas apstākļi turpinās ilgāk nekā 30 (trīsdesmit) dienas, Puses ir tiesīgas vienpusēji atkāpties no Līguma, par to rakstveidā brīdinot otru Pusi 5 (piecas) darba dienas iepriekš.
9. **Citi noteikumi**
   1. Pircēja pārstāvis Līguma izpildē: \_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_\_\_.
   2. Pārdevēja pārstāvis Līguma izpildē: \_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_\_\_.
   3. Pušu reorganizācija vai to vadītāju maiņa nevar būt par pamatu Līguma laušanai. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību un saistību pārņēmējiem.
   4. Jautājumi, kas nav atrunāti šajā Līgumā, tiek regulēti saskaņā ar Latvijas Republikā spēkā esošajiem normatīvajiem aktiem.
   5. Puses 3 (triju) darba dienu laikā informē viena otru par adreses, bankas vai citu rekvizītu izmaiņām.
   6. Līgums sastādīts latviešu valodā uz \_\_\_\_\_ (\_\_\_\_\_\_\_\_\_) lapām 2 (divos) eksemplāros ar vienādu juridisku spēku, no kuriem viens glabājas pie Pircēja un viens pie Pārdevēja, tajā skaitā:
      1. Līgums uz \_\_\_ (\_\_\_\_\_\_\_\_) lapām;
      2. Līguma pielikums Nr.1 (tehniskā specifikācija) uz \_\_\_(\_\_\_\_\_\_\_) lapām;
      3. Līguma pielikums Nr.2 (finanšu piedāvājums) uz \_\_\_\_(\_\_\_\_\_\_) lapām.
10. **Pušu rekvizīti un paraksti**

|  |  |
| --- | --- |
| **Pircējs:**  **SIA “ORNAMENTS”**  Adrese: Jelgavas ielā 21, Ilūkstē,  Ilūkstes novads, LV-5447  Reģ.Nr.41503003743  Nodokļu maksātāja reģ.Nr.LV41503003743  AS “Swedbank”  HABALV22  Konta Nr.LV83HABA0551026254871  Valdes loceklis  \_\_\_\_\_\_\_\_\_\_\_\_\_\_\_ Jurijs Altāns | **Pārdevējs:**  \_\_\_\_\_\_\_\_\_\_\_\_\_\_\_\_\_\_ |